ສະຫະລັດຂະຫຍາຍ ບັນຊີພວກປະເທດ ທີ່ບໍ່ປາບການຄ້າມະນຸດ (ເບິ່ງວີດີໂອລາວ/ອັງກິດ)
ບັນຊີພວກ​ປະເທດທີ່ສະຫະ​ລັດເຫັນວ່າ ບໍ່ໄດ້ທໍາ ຄວາມພະຍາຍາມທີ່ສໍາຄັນ ເພື່ອ​ແກ້​ໄຂບັນຫານີ້​ ໄດ້​ເພິ່ມຂຶ້ນຈາກ 13 ​ເປັນ 23 ປະເທດ.
ເມື່ອວັນຈັນອາທິດແລ້ວນີ້ ສະຫະລັດໄດ້ເພີ່ມຈໍານວນປະເທດ ທີ່ບໍ່ບັນລຸມາດຕະຖານສາກົນ ໃນການປາບປາມການລັກລອບຄ້າມະນຸດນັ້ນ ຂຶ້ນຢ່າງຫລວງຫລາຍ ເລບານອນ ເວເນຊູ ເອລາ ແລະຫລາຍໆປະເທດໃນຂົງເຂດອາຟຣິກາ ແມ່ນຮວມຢູ່ໃນຈໍາພວກປະເທດໃໝ່ໆ ທີ່ໄດ້ຮັບຄະແນນ ບໍ່ຜ່ານ ໃນລາຍງານປະຈໍາປີຂອງສະຫະລັດ ວ່າດ້ວຍການລັກລອບຄ້າ ມະນຸດນັ້ນ ທອງປານ ແລະ ດາຣາ ມີເລຶ່ອງນີ້ມາສະເໜີທ່ານ ພວກເຈົ້າໜ້າທີ່ກະຊວງການຕ່າງປະເທດກ່າວວ່າ ເຖິງແມ່ນວ່າໄດ້ມີການຕື່ນຕົວຫລາຍຂຶ້ນ ກ່ຽວກັບບັນຫານີ້ກໍຕາມ ແຕ່ການລັກລອບຄ້າມະນຸດຢູ່ໃນທົ່ວໂລກ ກໍຍັງສືບຕໍ່ເຕີບໂຕຂຶ້ນໄປ ເລື້ອຍໆ ໂດຍໄດ້ຮັບການຂັບດັນຊຸກຍູ້ ສ່ວນນຶ່ງຈາກການສວາຍໃຊ້ການສື່ສານທາງອິນເທີ ເນັດ ເພື່ອຫລອກລໍ້ເອົາຜູ້ຄົນໄປເປັນທາດຄ້າປະເວນີແລະທາດແຮງງານ ຊຶ່ງສະພາບການ ດັ່ງກ່າວນີ້ໄດ້ສົ່ງຜົນໃຫ້ກະຊວງຕ່າງປະເທດສະຫະລັດ ຂະຫຍາຍບັນຊີຂອງຕົນອອກໄປອີກ ສໍາລັບພວກປະເທດທີ່ຈັດເຂົ້າໃນອັນທີ່ເອີ້ນວ່າ ລະດັບຫລືກຸ່ມ 3 ຫລື Tier 3 ຊຶ່ງໝາຍ ເຖິງພວກລັດທີ່ສະຫະລັດເຫັນວ່າ ບໍ່ໄດ້ທໍາຄວາມພະຍາຍາມທີ່ສໍາຄັນເພື່ອແກ້ໄຂບັນຫານີ້ ຄືເພິ່ມຈາກ 13 ເປັນ 23 ປະເທດ ຊຶ່ງພວກປະເທດເຫລົ່ານີ້ມີສິດຖືກສະຫະລັດລົງໂທດໄດ້ ໃນພິທີນໍາສະເນີລາຍງານດັ່ງກ່າວ ທ່ານນາງ ລັດຖະມົນຕີຕ່າງປະເທດ ຮິລເລີຣີ ຄລິນຕັນ ກ່າວວ່າ ອາດມີຫລາຍຮອດ 27 ລ້ານຄົນທີ່ ອາດມີຊີວິດຢູ່ ຢ່າງເປັນຂ້າທາດໃນເວລານີ້ ທ່ານນາງກ່າວອີກວ່າເຖິງແມ່ນວ່າຫລາຍໆ ປະເທດອອກກົດໝາຍປາບປາມການຄ້າ ມະນຸດກໍຕາມ ແຕ່ການບັງຄັບໃຊ້ກົດໝາຍ ກໍອືດອາດ ຊັກຊ້າ ທ່ານນາງກ່າວວ່າ: worldwide ລາຍງານປີນີ້ແມ່ນເປັນສະບັບທີ່ 11 ທີ່ອອກໂດຍກະຊວງຕ່າງປະເທດສະຫະລັດ ພາຍ ໃຕ້ກົດໝາຍຕໍ່ຕ້ານການລັກລອບຄ້າມະນຸດ ທີ່ລັດຖະສະພາໄດ້ຮັບຜ່ານໃນປີ 2000 ລາຍງານປີນີ້ໄດ້ຈັດຫລາຍປະເທດທີ່ມີການຝ່າຝືນສິດທິມະນຸດຢ່າງຊໍາເຮື້ອ ເຂົ້າຢູ່ໃນກຸ່ມ 3 ຫລື Tier 3 ຊຶ່ງໂຮມທັງ ມຽນມາ ກຸຍບາ ອິຣ່່ານ ເກົາຫລີເໜືອ ແລະ ຊິມບາບເວ ພວກປະເທດພັນທະມິດຂອງສະຫະລັດໃນຂົງເຂດອ່າວເປີເຊຍ ເຊັ່ນ ຄູເວດ ແລະຊາອຸດີ ອາເຣເບຍ ກໍຍັງຄົງຖືກຈັດຢູ່ໃນກຸ່ມ 3 ຄືເກົ່າ ໂດຍມີອີກຫລາຍປະເທດທີ່ຖືກຈັດຮ່ວມເຂົ້າ ນໍາເປັນເທື່ອທໍາອິດ ໃນນັ້ນກໍມີຫົກປະເທດໃນອາຟຣິກາ ແລະເລບານອນ ເທີກເມນີສຖານ ເວເນຊູເອລາ ແລະ ໄມໂຄຣເນເຊຍ ການລົງໂທດອັນດຽວ ທີ່ອະນຸຍາດໃຫ້ພາຍໃຕ້ກົດໝາຍສະຫະລັດ ກໍຄືການງົດການຊ່ວຍ ເຫລືອທີ່ບໍ່ແມ່ນເພື່ອດ້ານມະນຸດສະທໍາ ສໍາລັບພວກປະເທດເຫລົ່ານີ້ ຊຶ່ງກໍບໍ່ຄ່ອຍ ໄດ້ນໍາ ໃຊ້ຫລາຍປານໃດນັ້ນ ທ່ານນາງຄລິນຕັນກ່າວວ່າ ຈຸດປະສົງຂອງການຈັດລະດັບນັ້ນ ກໍເພື່ອຊຸກຍູ້ໃຫ້ປະເທດ ຕ່າງໆຕອບສະໜອງ ໃນພິທີນໍາສະເນີລາຍງານດັ່ງກ່າວນີ້ ກະຊວງຕ່າງປະເທດສະຫະລັດຍັງໄດ້ສະດຸດີໃຫ້ກຽດ ນັກເຄຶ່ອນໄຫວ 10 ຄົນ ຈາກທົ່ວໂລກວ່າເປັນວີລະບຸລຸດ ຊຶ່ງໃນນັ້ນ ກໍມີໂຮມທັງທ່ານນາງ Sheila Roseau ຜູ້ສະໜັບສະໜຸນ ສິດທິຂອງແມ່ຍິງ ຈາກປະເທດເກາະ Antigua and Barbuda ທີ່ໄດ້ຊຸກຍູ້ໃຫ້ມີການຮັບຜ່ານກົດໝາຍຕໍ່ຕ້ານການລັກລອບຄ້າມະນຸດໂດຍສະພາ ນິຕິບັນຢັດຂອງປະເທດຂອງທ່ານນາງເມື່ອປີຜ່ານມາ ທ່ານນາງ Roseau ກ່າວວ່່າ: ລາຍງານສະບັບປີນີ້ ຍັງໄດ້ລະບຸຊື່ຫົກປະເທດວ່າ ຝ່າຝືນກົດໝາຍປີ 2008 ຂອງສະຫະ ລັດ ທີ່ຕໍ່ຕ້ານການໃຊ້ພວກນ້ອຍໄປເປັນທະຫານ ຊຶ່ງມີ ປະເທດຄອງໂກ ມຽນມາ ຈາດ (Chad) ໂຊມາເລຍ ຊູດານ ແລະ ເຢເມນ ປະເທດເຫລົ່ານັ້ນທັງໝົດ ຍົກເວັ້ນມຽນມາ ແມ່ນໄດ້ຮັບການຊ່ວຍເຫລືອ ຫລືການອົບລົມ ທາງທະຫານ ຈາກສະຫະລັດ ກຸ່ມສິ່ງຊອມສິດທິມະນຸດ Human Righst Watch ໄດ້ ຮຽກຮ້ອງໃຫ້ລັດຖະບານໂອບາມາ ຢຸດການຊ່ວຍເຫລືອດັ່ງກ່າວນັ້ນ ຕາມທີ່ໄດ້ບົ່ງໄວ້ໃນ ກົດໝາຍ